Шихвердиев Мурадхан Шихвердидин хва

Шихвердиев Мурадхан Шихвердидин хва — лезги шаир. Зари 1926 йисуз Докъузпара райондин Миграгъ-Къазмаяр хуьре дидедиз хьана. Ада Миграгърин юкьван мектеб ва Дагъустандин пединститут куьтягьна. Гзаф йисара мектебра ва 1954–1986 йисара Дагъустандин ктабрин издательствода редактор яз кӀвалахна. М. Шихвердиев цӀудралди очеркрни, гьикаяйрин ва повестрин, абурукай ибарат кӀватӀалрин ("Чи йикъарин инсанар", "Чилин гъетер", "Берекат", "Рагъ къаршиламишзава", "Экв яргъай аквада", "Дуьшуьш" ва мсб.) автор я. Зариди гзаф эсерар зегьметчи инсанрин кьадар-кьисметрикай ва тӀебиатдикай теснифна. Мурадхан Шихвердиев 1988 йисуз залан азардик рагьметдиз фена, Магьачкъалада кучукнава. 1996 йисуз заридин тӀвар Агъа Миграгърин Медениятдин кӀвалел эцигна. ==Эдебият== * Гьаким Къурбан «Лезги зарияр». Категория:Лезги шаирар